open-index/open-wikipedia-markdown huggingface dataset:
נעדר (צבא)

**נעדר** הוא חייל שבמהלך פעילות צבאית שבה השתתף נעלמו עקבותיו, ואין ידיעה ברורה מה עלה בגורלו. לעיתים משתמשים במושג זה גם למי שידוע שנהרג בקרב, אך גופתו לא נמצאה. המונח הצבאי הרשמי בצה"ל למקרים אלה הוא "חלל שמקום קבורתו לא נודע" (מקל"ן), ואילו "נעדר" הוא חייל שעקבותיו נעלמו, בין בקרב ובין בשגרה, ואין הוכחה כי אינו בין החיים.

בעיית הנעדרים היא אחת מתוצאותיה הכאובות ביותר של המלחמה, מסיבות אחדות:
* משפחתו של הנעדר נעה בין יאוש לתקווה, עקב חוסר הידיעה על גורלו. פעמים רבות משקיעה המשפחה מאמצים יוצאי דופן במשך שנים רבות, לעיתים עד כדי סכנת נפשות, בניסיון להשיג ידיעה ברורה על גורל יקירם.
* כאשר הנעדר הוא יהודי נשוי, הופכת אשתו לעגונה – היא אינה יכולה להינשא לאחר. רק זיהוי ודאי שהוא מת או הסקה ברורה שאינו בין החיים מחלצת אותה מעגינותה. הרב הצבאי הראשי אחראי מבחינת צה"ל על קביעת מותם של נעדרים והתרת נשותיהם מעגינות.
* גם כאשר ידוע שהנעדר נהרג בקרב, סובלת משפחתו מחוסר קבר לפקוד אותו, ולעיתים גם לא ידוע יום הפטירה המדויק.

## נעדרי צה"ל
ממוזער|250px|שמאל|לוח השמות של החיילים הנעדרים של מדינת ישראל בגן הנעדרים בהר הרצל בירושלים

מערך איתור הנעדרים בצה"ל (אית"ן) באכ"א הוא הגוף המופקד על טיפול בנעדרים ובחללים שמקום קבורתם לא נודע.

על פי מערך איתור הנעדרים בצה"ל, מוגדרים כיום (2026) שלושה חיילי צה"ל כנעדרים:
* יהודה כץ – חייל צה"ל הנעדר מאז קרב סולטאן יעקב, שנערך ב־10 ביוני 1982, במלחמת שלום הגליל.
* רון ארד – נווט קרב בחיל האוויר הישראלי שנפל בשבי ארגון "אמל" בלבנון ב-16 באוקטובר 1986.
* גיא חבר – חייל בחיל התותחנים שנעדר מבסיסו הצבאי ברמת הגולן מ-17 באוגוסט 1997.

## חללי מערכות ישראל שמקום קבורתם לא נודע
ממוזער|250px|שמאל|קברים ריקים ומעליהם מצבות לזכר חללי צה"ל שמקום קבורתם לא נודע בגן הנעדרים

563 מבין חללי מערכות ישראל מוגדרים כיום כחללים שמקום קבורתם לא נודע. מתוכם 108 נהרגו במלחמת העצמאות (92 נעדרים ו-16 אלמונים). צה"ל רואה חובה מוסרית לנסות ולאתר את מקום קבורתם של החללים ולהביאם לקבר ישראל. צוותי חקירה מטעם אית"ן פועלים לאיתור החללים והבאתם לקבר ישראל, גם עשרות שנים לאחר נפילתם. בשני מקרים איתרו משלחות אית"ן את שרידיהם של חללי צה"ל שנהרגו בסיני, אחרי חקירה ממושכת.

יום ז' באדר נקבע על ידי הרבנות הצבאית כיום הזיכרון לחללי מערכות ישראל שמקום קבורתם לא נודע. בבית הקברות הצבאי בהר הרצל שבירושלים נקבעה חלקה לנופלים שמקום קבורתם לא נודע, ומדי שנה בז' באדר נערך שם טקס אזכרה ממלכתי לחללים אלה. בגן הנעדרים שבהר הרצל נמצא קיר זיכרון ובו שמותיהם של 588 חללי מערכות ישראל, שנהרגו בגבולות הארץ ומחוצה לה, ומקום קבורתם לא נודע.

## ראו גם
* נעדר
* גן הנעדרים
* נהרג בפעילות מבצעית
* שבויי צה"ל

## קישורים חיצוניים

* הענף לאיתור נעדרים
* יומן החיפושים אחר גיורא – יומן מפורט שכתב דוד מייזלר במשך כשנתיים, מאז שבנו, , הוכרז כנעדר במלחמת יום הכיפורים, ועד לזיהוי גופתו והבאתה לקבורה, בקיץ 1975

## הערות שוליים

*
קטגוריה:ערכים שבהם תבנית בריטניקה אינה מתאימה
פרויקט נזכור

**פרויקט נִזְכּוֹר** (באנגלית: **Nizkor Project**) הוא אתר אינטרנט ששם לעצמו למטרה להילחם בהכחשת השואה על ידי חשיפת שקריהם של מכחישי השואה והפרכת טיעוניהם, במקום על ידי צנזורה.

האתר נוסד על ידי קן מקווי בעקבות השתתפותו בקבוצת הדיון "**alt.revisionism**" באינטרנט, הנוקטת ומטיפה לגישה "רוויזיוניסטית" בהתייחסות לשואה. קבוצת דיון זו שימשה בראשית שנות ה-90 של המאה ה-20 מעוז למכחישי שואה, ועוררה נגדה ארגונים הנלחמים באנטישמיות ובהכחשת השואה, כגון מרכז שמעון ויזנטל, שדרשו להטיל עליה צנזורה. אולם מקווי וחבריו החליטו להילחם במכחישי השואה בדרך אחרת, על ידי חשיפת השקרים והרשלנות של מכחישי השואה, ועל ידי תשובות מפורטות לטיעוניהם ולספקות אותם הם מנסים לעורר.

כך הם סיפקו הפרכה  מפורטת למסמך "66 שאלות ותשובות על השואה" שהפיץ "המכון לסקירה היסטורית" (*Institute for Historical Review*) ומכחיש השואה הקנדי ארנסט צינדל, בו הם עונים לטענות כאילו אין הוכחות לשואה, שאי אפשר היה להשתמש בציקלון בה להשמדה, או שאי אפשר היה לשרוף כל כך הרבה גופות במשרפות. האתר משמש גם לתיעוד כתביהם של מכחישי השואה, על מנת שיהיה אפשר להשתמש בהם כנגדם, ולהוכיח את הצורה שבה הם עובדים.

הפרויקט מתנגד לצנזורה, ואף יזם לינקים הדדיים מהאתר שלהם לאתרים של מכחישי שואה. חלק ממכחישי השואה סירבו, וחלקם, כמו צינדל, הסכימו.  

בניגוד לטענות מכחישי השואה, האתר אינו ממומן על ידי ישראל, אלא על ידי תורמים פרטיים, ועל ידי מקווי עצמו.

## קישורים חיצוניים

* 
* ריאיון עם קן מקווי, .
* מאמר לגבי הפרויקט, .

קטגוריה:זיכרון השואה
קטגוריה:הכחשת השואה
קטגוריה:ספריות דיגיטליות
דבורנית

ממוזער|''Ophrys sulcata'' 
**דבורנית** (שם מדעי: *Ophrys*) היא סוג של צמחים במשפחת הסחלביים המונה מינים רבים. הדבורניות נפוצות במיוחד במדינות אגן הים התיכון, אם כי אזור תפוצתן משתרע על פני כל אירופה, החל מנורווגיה בצפון, רוסיה ואיראן, ועד לצפון אפריקה.

## סיווג
דבורנית היא סוג צעיר יחסית מבחינה אבולוציונית, ולכן הפרדת המינים אינה מושלמת. למעשה, הסוג מתאפיין בריבוי מינים בעלי צבעים שונים, תת-מינים ובני כלאיים. כיום אין שיטת מיון אחידה המקובלת על כל החוקרים. בעוד שאחדים מגבילים את מספר המינים לכ־20, אחרים מונים יותר ממאתיים מינים שונים. לפי הגישה השנייה, המינים שבטבלה הם למעשה קבוצות של מינים בעלי תכונות משותפות.
בישראל הסוג מיוצג על ידי שמונה מינים, כולם מוגנים על פי חוק. יש המגדירים מין נוסף, דבורנית צהובת-שוליים, הנחשב על ידי אחרים כואריאנט של המין דבורנית דינסמור.

## האבקה
האבקה של דבורניות מתבצעת בעזרת חרקים מאביקים, בעיקר דבורים. לפרחים מראה דומה לנקבת דבורה (ומכאן השם **דבורנית**), והם מפיצים פרומונים אשר מושכים את הזכרים אליהם. הזכרים שהולכו שולל והגיעו אל הפרח מנסים לבצע הזדווגות, ובזמן זה האבקה נדבקת לגופם וכך מועברת בין פרחים שונים. מינים שונים של דבורנית מושכים אליהם בדרך כלל מינים שונים של מאביקים על ידי הפצת פרומונים המתאימים לאותו מין בדיוק, וכך תהליך ההאבקה הוא מדויק וחסכוני יותר. עם זאת, קיימת אפשרות של הכלאה, שכן מינים אחדים של דבורנית מושכים יותר ממין אחד של מאביקים, ותיתכנה חפיפות.

## קישורים חיצוניים

* 

*
קטגוריה:צמחים שתוארו ב-1753
קטגוריה:טקסונים שתוארו בידי קארולוס לינאוס
קן מקווי

**קן מקווי** (באנגלית: **Kenneth McVay**; נולד ב-1940) הוא אמריקאי-קנדי, מייסדו של פרויקט נזכור ומומחה לתופעת הכחשת השואה, מכחישי השואה, וארגוני השנאה שמאחוריהם.

בתחילת שנות התשעים מקווי היה משתתף בקבוצת הדיון *alt.revisionism* באינטרנט, המוקדשת לגישה "רוויזיוניסטית" לשואה. קבוצת דיון זו שימשה מעוז למכחישי שואה, ועוררה נגדה ארגונים הנלחמים באנטישמיות ובהכחשת השואה, כמו מרכז שמעון ויזנטל, שדרשו להטיל עליה צנזורה. אולם מקווי וחבריו החליטו להילחם במכחישי השואה לא על ידי צנזורה, אלא על ידי חשיפת השקרים והרשלנות של מכחישי השואה, ועל ידי מתן תשובות מפורטות ובדוקות לטיעוניהם ולספקות אותם הם מנסים לעורר. 

מקווי, נחת לשעבר בחיל הנחתים האמריקאי, ומנהל תחנת דלק בפנסיה שעבר לקנדה, התחיל להקדיש זמן רב למציאת מסמכים ועדויות המפריכים את טיעוני מפריכי השואה ולהעלאתם לרשת. כמו כן הוא תיעד את מכחישי השואה עצמם, וחשף את שיטותיהם ומניעיהם. לדבריו, אחת הסיבות לתיעוב החזק שמכחישי השואה מפנים כלפיו היא העובדה שהוא אינו יהודי ואינו  אקדמאי, אלא רק מנהל תחנת דלק בפנסיה.

מקווי מרבה להרצות על מכחישי השואה וארגוני השנאה. על פועלו, כמו גם על גישתו הייחודית זכה באות "מסדר קולומביה הבריטית" מאת ממשלת קנדה.

## קישורים חיצוניים
* 
* אתר פרויקט נזכור

קטגוריה:קנדים
קטגוריה:זיכרון השואה
קטגוריה:אמריקאים שנולדו ב-1940
כלב אפגני

**כלב אפגני** (באנגלית: **Afghan Hound**) הוא כלב ציד, ממשפחת כלבי הרוח. הכלב האפגני קיים כבר אלפי שנים, והוא אחד מגזעי הכלבים העתיקים ביותר.

כלבים אלה משמשים בעיקר כלבי תצוגה ותערוכה.

הפרווה ארוכה ומשיית, בצבעים מגוונים, ודורשת טיפול רב. פרוותו הארוכה מגנה עליו מהקור העז בהרי אפגניסטן. הזנב המסתלסל בקצהו הוא מאפיין טיפוסי. ראשו מוארך, צווארו ארוך, אפו שחור.

בספרו *"האינטליגנציה של הכלבים*", דירג הפסיכולוג סטנלי קורן את הגזע במקום האחרון מבין 138 גזעים שהוזכרו ביכולת להבין פקודות ולציית לפקודות. לכלבים מזן זה, נדרשו יותר מ-80 חזרות כדי להבין פקודה חדשה, ופחות מ-25% צייתו לפקודה הראשונה. קורן ציין כי כלבי הציד האפגניים דורגו באופן עקבי בין גזעי הכלבים הכי פחות צייתנים מבין כל המאלפים שאיתם התייעץ.

## קישורים חיצוניים

* החוג הישראלי לכלבי רוח
* 
*כלב אפגני – מידע ומאפיינים, אתר ביופט biopet.co.il

## הערות שוליים

קטגוריה:הקבוצה העשירית של הפדרציה הבין-לאומית לכלבנות
קטגוריה:הקבוצה הרביעית של מועצת הכלבנות האוסטרלית הלאומית
קטגוריה:הקבוצה השנייה של מועדון הכלבים הקנדי
אפגני
כנס ביגור

**כנס ביגור** היה כנס רב-יומי שנתי בנושא משחקי תפקידים שמארגנת העמותה למשחקי תפקידים בישראל, בתקופת חג הפסח. הכנס נערך לראשונה בשנת 2001. החל משנת 2019, הכנס הפסיק מלהתקיים.

שמו של הכנס נגזר משמם של כנסי איגור, כנסים חד יומיים שארגנה העמותה למשחקי תפקידים בישראל. IGOR הם ראשי תיבות ופירושם Israeli Gathering of Role Players כאשר BIGOR פירושם Big IGOR. במהלך השנים בוצעו מספר ניסיונות למיתוג מחדש, תחת השמות "מבוכים" ו"גיבורים".

## היסטוריה
כנס ביגור נערך מדי פסח מאז שנת 2001 ומושך אליו מדי שנה מאות שחקני תפקידים חדשים וותיקים.

ההרשמה לכנס ביגור נעשית באתר הכנס עצמו סמוך למועד הכנס. הכנס כולל משחקי תפקידים חיים, סדנאות משחק ומשחקים אחרים.

בשנת 2014 נעשה ניסיון למתג מחדש את הכנס תחת השם "גיבורים". השינוי כלל גם מעבר לפורמט חדש, בו מרבית פעילויות הכנס נערכות באולם מרכזי אחד. בשנה שלאחר מכן הוחזר שם הכנס במקורי, אולם שאר מאפייני הפורמט שולבו גם בכנסים עתידיים.

עד כנס *גיבורים* כנסי ביגור אורגנו במבנה של סבבי משחק: חלונות זמן קבועים לאורך היום, בהם מתרחשים המשחקים. הסבבים חולקו לסבב בוקר, צהריים וערב ("ינשופים"). מאז כנס גיבורים, אורגן הכנס במבנה גמיש: משחקים יכולים להתחיל בכל שעה עגולה ולהימשך מספר שעות לא מוגבל. משתתפי הכנס יכולים לארגן את לוח-הזמנים של הפעילויות בהם משתתפים, כרצונם.

בנוסף למשחקים עצמם הכנס כולל את "הפונדק", עמדת מנוחה, דוכני מזון ופרויקטים מיוחדים.

## ראו גם
* מדע בדיוני
* פנטזיה
* משחקי תפקידים

## קישורים חיצוניים

* העמותה לקידום משחקי תפקידים בישראל
* האתר הרשמי של כנסי ביגור

## הערות שוליים

קטגוריה:משחקי תפקידים
ביגור
מוזיאון האדם הקדמון

[שמאל|ממוזער|250px| מהאתר הארכאולוגי [עינן]]
250px|ממוזער|שמאל|אמנון אסף מייסד מוזיאון האדם הקדמון, 2009
**מוזיאון האדם הקדמון** הוא מוזיאון פרהיסטורי בקיבוץ מעין ברוך. המוזיאון מכיל אוסף יוצא דופן, בסדר גודל עולמי, של ממצאים פרהיסטוריים מאזור עמק החולה. כל הממצאים נאספו על ידי אמנון אסף שייסד והקים את המוזיאון בשנת 1954. על פי המלצתו של הארכאולוג משה שטקליס, הוכר המוזיאון רשמית כמוזיאון פרהיסטורי ב-1963.

החל מ-2012, אוצר המוזיאון הוא פרופ' גונן שרון מהמכללה האקדמית תל-חי.

## פריטים נבחרים בתצוגה
*כלי חרס, כלי זכוכית ותכשיטים שנאספו באדמות היישוב מעין ברוך, בעיקר ממערות קבורה שנמצאו בסמוך למוזיאון.
*מגוון רחב של כלים מסותתים, מאבני יד שהוכנו מבזלת וצור בתקופה הפלאוליתית התחתונה ועד מיקרוליתים מהתקופה האפיפלאוליתית וכלים מהתקופה הנאוליתית מצור, גיר ואובסידיאן.
*אוסף העתקי גולגולות המאפשר ללמוד על השינוי במבנה הגולגולת וגודל המוח מהאוסטרלופיתקוס ועד האדם בימינו.
*קבורה מהאתר עינן, התרבות הנאטופית, של אישה כבת 50 וגור כלבים, שנקבר אתה. זו אחת העדויות הקדומות בעולם לקשר בין בני אדם לכלבים.
*אוסף של כלים אתנוגרפיים. כלים אלו נאספו מכל העולם, ממקומות שגם בימינו עדיין נעשה בהם שימוש.

## קישורים חיצוניים

* 
* , פרופיל של המוזיאון ושל מייסדו אמנון אסף.
* כתבה על שלד האישה והכלב (ארכיון האינטרנט)
* 
* קרני עם-עד, נפטר אמנון אסף ממעין ברוך, איש האדם הקדמון, 28 בינואר 2018, באתר mynetkibbutz
* 
*דף הפייסבוק של מוזיאון האדם הקדמון

## הערות שוליים

[ממוזער|200 פיקסלים|קבורת אישה וגור זאב או כלב, התרבות הנאטופית הקדומה באתר [עינן (התגלו בחפירות ז'אן פרו).]]

אדם הקדמון
קטגוריה:עמק החולה
קטגוריה:ארץ ישראל: פרהיסטוריה
אדם הקדמון
קטגוריה:מעיין ברוך
קטגוריה:ישראל: עמותות
אדם הקדמון
גובלין

ממוזער|איור של גובלין
[ממוזער|בובת גובלין בהשראת סרטי "[הארי פוטר"]]
**גובלין** (**Goblin**) הוא יצור דמיוני, המתואר בפולקלור ובמיתולוגיה, באגדות, בספרי פנטזיה ובמשחקי תפקידים (כגון מבוכים ודרקונים).

## אטימולוגיה
לשפה העברית הגיעה המילה מהשפה האנגלית. לפי המילון האנגלי של אוקספורד לאנגלית מודרנית מקורה במילה מימי הביניים "Goblin", הקשורה לרוח רפאים גרמנית עתיקה.

## תיאור הגובלין
גובלין הוא סוג של טרול מרושע, בגובה של גמד, הם מתוארים כטיפוסים חשדניים ונבזיים. אחת מיכולותיהם היא לטוות חלומות רעים ולהכניס אותם לראשו של אדם ישן דרך אוזנו.
כמו כן, נאמר עליהם שהם נוהגים להוציא בלילה את הסוסים מהאורוות ולרכב עליהם כל הלילה – כך נהגו להסביר עייפות של סוסים בבקרים.
הגובלינים נוהגים לגנוב ילדים של בני אדם ולהחביאם בארצם שמתחת לאדמה, או להחליפם בילדיהם שלהם.

## גובלינים בספרות ובאומנות
* אצל טולקין, האויבים הראשיים בספר "ההוביט" נקראים "גובלינים" אף על פי שלאמיתו של דבר מדובר באורקים.
* בסרטו של ג'ים הנסון – "המבוך", מלך הגובלינים חוטף תינוק לארמונו, המצוי בלב המבוך.
* גובלינים מופיעים גם בסרט "אגדה" בכיכובו של טום קרוז.
* בספרי "הארי פוטר" מאת ג'יי קיי רולינג מוזכרים הגובלינים כשומרי בנק הקוסמים גרינגוטס, מזגם זועף, אך אינם מתוארים כרעים מטבעם.
* בספרי "נדי" מאת איניד בלייטון מופיעים שני גובלינים צעצועים בשמות סליי וגובו.
* אואן קולפר, בסדרת ספרי "ארטמיס פאול", מתייחס לגובלין כיצור טיפש ורע, המסוגל ליצור כדורי אש.
* הובגובלין והגובלין הירוק הם מאויביו של ספיידרמן.
* בספרי "עלילות ספיידרוויק" הגובלינים הם יצורים רשעים, החוטפים אנשים ומהווים מטרד.
* עוץ לי גוץ לי הוא גובלין באגדת עם גרמנית ידועה.
* במשחקי תפקידים, כגון "מבוכים ודרקונים", הגובלין הוא יצור מיתולוגי נמוך וירוק, שתוקף קבוצות קטנות ושודד אותן. כמו כן, מתוארים במשחק הובגובלינים (גובלינים חכמים) ודובלינים (גובלינים גדולים, חזקים וטיפשים).
*בעולם של משחקי "וורקראפט" מתוארים הגובלינים כגזע שוחר מדע וטכנולוגיה, חלק מההורד ("העדר") שאינו נוטה לקחת צד בסכסוכים בין הגזעים השונים. קיימת יריבות ביניהם לבין הננסים (גנומים) במרדף להשגת עליונות טכנולוגית.
*במשחקי האסטרטגיה "Clash of Clans" ו"קלאש רויאל" משמשים הגובלינים כחיילים.

## ראו גם
* התגבלנות

## קישורים חיצוניים

* 

## הערות שוליים

קטגוריה:יצורים בדיוניים
קטגוריה:יצורים מיתולוגיים
עוג (פנטזיה)

[שמאל|ממוזער|180px|עוג תופס את לוצינה ונורנדינו, מתוך "[אורלנדו הזועם", איור מאת ג'ובאני לנפרנקו]]
**עוג** או **אוגְר** (**Ogre**) הוא כינוי לצאצא לגזע דמיוני המופיע בספרים, סיפורי פנטזיה, משחקי תפקידים ודומיהם.

עוגים מתוארים לרוב כיצורי ענק חזקים ומפחידים, שהורגים ושומרים על מקומות מסוכנים. לעיתים הם מתוארים גם כטיפשים, שחצנים ורברבנים. העוגים מתקיימים על ביזה ומנהלים אורח חיים שבטי. לעיתים הם נוטים לשנות צורה.

דמויות העוג הופיעו במספר סרטים, ספרים ומשחקים ידועים. בסרט האנימציה "שרק", כוכב הסרט הוא מפלצת ירוקה המתוארת כ-Ogre. במשחק "Tekken 3" אחת הדמויות היא מפלצת ירוקה גדולה ויורקת אש בשם "Ogre". הדמות מופיעה גם במשחק התפקידים "מבוכים ודרקונים". בנוסף, הדמות "עוג" מופיעה גם בסדרת ספרי "רומח הדרקון".

## ראו גם
* ענק
* עוג מלך הבשן
* שרק
## קישורים חיצוניים

* 

קטגוריה:יצורים מיתולוגיים דמויי אדם
אורטל

**אוֹרְטַל** הוא קיבוץ בצפון רמת הגולן, הממוקם בין הר שיפון להרים אביטל ובנטל. סמוכים לו הקיבוצים עין זיוון, מרום גולן ואל-רום. מיקומו בגובה של כ-900 מטר מעל פני הים. כקילומטר וחצי מדרום לקיבוץ נמצאת שמורת הר שיפון.

## היסטוריה
ב-1976 התגבש הגרעין ביוזמת הקיבוץ המאוחד במטרה להתיישב בתל קטיף שבמרכז רמת הגולן, אך המקום לא אושר להתיישבות. בספטמבר 1977 עלו החברים כקיבוץ עצמאי למרום הגולן, לשכונת נעורים, שפינו חברי מושב יונתן. ההחלטה בדבר הקמת היישוב התקבלה במהירות, והביצוע אף הוא התקדם במהירות רבה. את הקיבוץ הקימו שלוש חבורות של יוצאי צבא עירוניים וגרעיני נח"ל של "הצופים", תוך ליווי של קיבוץ בית השיטה. בתחילת יוני 1978 עברו החברים לנקודת קבע שקבוצת בנייה משלהם בנתה במו ידיה ליד הר שיפון, והקיבוץ נחנך רשמית בספטמבר 1978. בשנים הראשונות פעל בקיבוץ מפעל הנעליים "קל טל", לייצור נעליים עם סוליות עץ, שנרכש מקיבוץ דפנה.

היישוב שומר על האופי הקיבוצי. ענפי המשק כוללים מטעים, כרמי יין, אירוח כפרי ושותפות בבית האריזה הגדול בישראל, "פירות הגולן". בקיבוץ נמצאת רפת הצפון שהפכה לאתר תיירות, ובה שותפים שלושה מקיבוצי צפון הגולן - מרום גולן, אל רום ואורטל. 

שם הקיבוץ הוצע על ידי עזריה אלון כ"אור-טל" בשל קרבתו להרי אביטל ובנטל.

## גלריה

Windmill sculpture in Kibbutz Ortal.JPG|פסל טחנת רוח באורטל
Dining room in Kibbutz Ortal.JPG|חדר האוכל באורטל
PikiWiki Israel 40354 Kibbutz Ortal.JPG|חדר האוכל באורטל


## לקריאה נוספת
* מיכה לבנה, **גולן - 20 שנה ועוד 2000**, משרד הביטחון – ההוצאה לאור, 1993

## קישורים חיצוניים

* 
* אורטל - באתר הגולן
* 

## הערות שוליים

קטגוריה:יישובים שהוקמו ב-1978
קטגוריה:קיבוצים
קטגוריה:קיבוצים במחוז הצפון
קטגוריה:מועצה אזורית גולן
סונה

**סונה** (בערבית: **سُنَّة**, תעתיק מדויק: **סֻנָּה**) פירושה אורח חיים, נוהג, מנהג.

בתקופה הקדם-אסלאמית בחצי האי ערב (תקופת ה"ג'אהליה", الجاهليه - בערבית, תקופת הבערות, לפי האסלאם) המושג "סונה" שימש לתאר את אורחות החיים הראויים לחיקוי של אבות השבט. במסורת המוסלמית הפך המונח למציין את הרגלי החיים של נביא האסלאם מוחמד ואת הפעולות הדתיות שהנהיג במהלך 23 שנות שלטונו, שכל מוסלמי מצווה לחקותם ולדבוק בהם (לזרמים שונים באסלאם אי-הסכמה לגבי איך לבצע חלק מפעולות אלה).

בסונה נכללו המנהגים והדעות של העדה המוסלמית בראשיתה, ולמעשה היא התקבלה כתורה שבעל-פה של האסלאם, כפרשנות המוסמכת לתורה שבכתב, היא הקוראן. את תיאור מעשיו של מוחמד קיבלו המוסלמים דרך מלוויו של הנביא ("א-צַחַאבַּה"), שדיווחו על מעשיו ודבריו בחדית' אך גם במנהגים ומסורות שעברו מאב לבן לאורך השנים (כגון תפילות מיוחדות).

באסלאם השיעי ה"סונה" היא מעשיהם ודבריהם של הנביא מוחמד, בתו פאטִמה ושנים-עשר האימאמים השיעים.

הסונה היא אוסף של מסורות שהועלו על הכתב, המתארות את אורח החיים של נביא האסלאם מוחמד, אמרותיו ומנהגיהם של חסידיו הראשונים. המוסלמים הנוהגים על פי הקוראן והסונה נקראים "**מוסלמים [[סונים]]**". רוב המאמינים המוסלמים בעולם כיום הם סונים.

## ראו גם
* חדית'
* מתן

## קישורים חיצוניים
* 
* אסלאם סוני

## הערות שוליים

*
קטגוריה:מוחמד
קטגוריה:פלגים באסלאם
תנאי הכרחי

**תנאי הכרחי** (באנגלית: **Necessary condition** וגם **Necessity conditions**) הוא מונח מתחום הלוגיקה, המביע תנאי הדרוש לקיום הטענה, שבלעדיו הטענה לא מתקיימת. למשל, בעל חיים שאין לו נוצות, אינו נחשב ציפור. לכן, נוצות שיש לבעל חיים מסוים, הן "תנאי הכרחי" להיותו ציפור. לעומת זאת, היכולת לעוף אינה "תנאי הכרחי" שבלעדיו בעל חיים אינו ציפור. למשל, יען היא ציפור למרות שהיא אינה מסוגלת לעוף. 

**שלילת התנאי ההכרחי**: כאשר טענה א' היא **תנאי הכרחי** לטענה ב', הרי שטענה ב' יכולה להתקיים רק אם טענה א' מתקיימת. מכך גם נובע שאם טענה א' לא מתקיימת, הרי שגם טענה ב' לא מתקיימת.

יש לשים לב, שקיום טענה א' (ההכרחית) רק **מאפשרת** את טענה ב' – ולא בהכרח גוררת את הסקת טענה ב'.

## גרירה וכיתוב לוגי רשמי (פורמלי)
למעשה, טענה ב' היא זו שגוררת את הסקת טענה א'. אם ידוע ש ב' מתקיימת, אפשר להסיק מכך שא' התקיימה (אחרת ב' לא הייתה מתקיימת). פעולת הגרירה ההיסקית נקראת באנגלית imply, ומסומנת בסימון מתמטי לוגי פורמלי כחץ מהמקור אל הטענה אותה מסיקים, בסימן הגרירה:  \implies.

כדי לרשום את הטענה **א' הוא תנאי הכרחי של ב**' בכתיב לוגי (ומתמטי) פורמלי רשמי, נשתמש בעובדת שקילות טענות זו לפיה **ב' גוררת את א**'.
::A מייצגת את א' שהוא התנאי ההכרחי לקיומו של B המייצגת את ב'. נרשום את טענתנו כך: 
::B\implies A שפירושו הרשמי: B גורר את A, כלומר מנכונות B אנו מסיקים את נכונות A. 

ביטוי השקול לוגית לביטוי:
::\neg A \implies \neg B שפירושו הרשמי: ניגודו של A גורר אחריו את ניגודו של B. 

כלומר, הטענה **א' הוא תנאי הכרחי לקיום ב' ** - שקולה לטענה: אם לא א'? אזי לא ב'!

## הקשר בין תנאי מספיק לתנאי הכרחי
במובן מסוים, תנאי הכרחי הוא היפוכו של תנאי מספיק אם כי כאמור, תנאי יכול שיהיה גם הכרחי, וגם מספיק.  
::הטענה: **א' הוא תנאי הכרחי ל-ב' ** 
::שקולה לטענה: **ב' הוא תנאי מספיק ל-א' **. 

כאשר שני התנאים, הן ההכרחי והן המספיק, נדרשים מאותו המאפיין א', כדי לקיים טענה ב', אזי למעשה קיימת בשקילות לוגית בין א' לבין ב'. 
::כאשר: **א' הוא תנאי **הכרחי ומספיק** לתנאי ב' ** 
::משמע: **א' גורר את ב' ** - (מספיק), וגם **ב' גורר את א' **- (הכרחי). כלומר, א' וב' שקולים.

## דוגמה
**רכישת כרטיס היא תנאי הכרחי לנסיעה ברכבת**. טענה זו שקולה לטענות:
* ניתן לנסוע ברכבת רק אם נרכש כרטיס.
* אם לא נרכש כרטיס, לא ניתן לנסוע ברכבת.
* אם נוסעים ברכבת הרי שנרכש כרטיס.

**גבינה היא תנאי הכרחי לפיצה**. טענה זו שקולה לטענות:
* ניתן להכין פיצה רק אם יש גבינה.
* אם אין גבינה, אין פיצה.
* אם קיימת פיצה אז קיימת גם גבינה.

## ראו גם
* תנאי מספיק (באנגלית Sufficient condition)
* תנאי הכרחי ומספיק (אם ורק אם). ובאנגלית: Necessity and Sufficiency conditions
* תנאי שקול
* חוקי היקש

## קישורים חיצוניים
* 

קטגוריה:לוגיקה
תנאי מספיק

בלוגיקה, כאשר טענה א' היא **תנאי מספיק** לטענה ב', הכוונה היא שטענה ב' בהכרח תתקיים אם טענה א' מתקיימת. מכך גם נובע שאם טענה ב' לא מתקיימת, הרי שגם טענה א' לא מתקיימת.

יש לשים לב, שקיום טענה א' אומנם גורר את קיום טענה ב', אך היא איננה הכרחית לקיום טענה ב'.

## במתמטיקה
בכתיב מתמטי נרשום:

A\implies B

טענה זו שקולה לטענה:

\neg B \implies \neg A

לפי קונטרה פוזיטיב.

## דוגמה
**אם הרמזור יהיה אדום אז אני אעצור**. טענה זו שקולה לכך שאם לא עצרתי, הרמזור לא היה אדום. אין זה אומר בהכרח שאני אעצור **רק** אם הרמזור יהיה אדום.

## ראו גם
*תנאי הכרחי
*שקילות
*כלל היסק

## קישורים חיצוניים
* 

קטגוריה:לוגיקה
הסכם רפאלו (1922)

**הסכם רַפָּאלוֹ** הוא הסכם אשר נחתם ב-16 באפריל 1922 בין רוסיה לגרמניה בעיר האיטלקית רפאלו (Rapallo). עיקר ההסכם הוא הסדרה של היחסים בין המדינות, וכן שיתוף פעולה צבאי וכלכלי. בראש המשלחת הרוסית עמד גיאורגי צ'יצ'רין ובצד הגרמני מולו ישב ולטר רתנאו. לרוסיה הסובייטית זה היה הסכם ראשון עם מדינה אירופאית לאחר מספר שנות בידוד בזירה הבינלאומית.

ההסכם נחתם בחשאי, בזמן ועידת ג'נובה, והיה סימן לסיום בידודה של רוסיה הסובייטית בזירה הבינלאומית. ב-5 בנובמבר 1922 הורחב ההסכם לרפובליקות סובייטיות נוספות.

## עיקרי ההסכם
# שתי המדינות מכירות זו בזו הכרה דיפלומטית.
# גרמניה מוותרת על תביעתה לקבל את רכוש הגרמנים ברוסיה.
# רוסיה מוותרת על הפיצויים מגרמניה.
# קיום יחסי מסחר על בסיס מעמד של מדינה מועדפת לכל אחת משתיהן אצל חברתה.

## ועידת רפאלו
במקביל להסכם ג'נובה הגלוי, **ועידת רפאלו** הייתה סודית. בוועידה נפגשו נציגי גרמניה עם נציגי ברית המועצות והסכימו ביניהם על הקמת בתי חרושת לכלי נשק, גז רעיל ותחמושת לגרמניה בתמורה לכסף מצדה של גרמניה. המפגש התקיים על בסיס אינטרסים משותפים בין שתי המדינות בשבר שאחרי המלחמה (הסכם רפאלו). בין השאר הוסכם בין שתי המדינות כי קציני צבא גרמנים ישלחו לברית המועצות ויתאמנו שם יחד עם הצבא האדום, בשימוש בכלי נשק שנאסרו בשימוש על הגרמנים על פי חוזה ורסאי, וכי יוקמו בסיסי ניסוי למטוסים וטנקים על אדמת רוסיה (דוגמת בית הספר לטנקים בקאזאן). הדברים התבצעו מיד ונוצרה מערכת שלמה של דרכים שיעקפו את המגבלות על הצבא ותעשיית הנשק הגרמני. גם בגרמניה עצמה הוסבו בתי חרושת אזרחיים, במימון אנשי עסקים גרמניים אשר לא הסכימו עם המגבלות והתבוסה, לבתי חרושת המייצרים תחמושת ונשק עבור גרמניה. למעשה מדובר היה על מדינה ריבונית המסרבת לקבל על עצמה את הסעיפים ולקיים אותם, דבר שהקשה על יכולת האכיפה של בעלות הברית על גרמניה.

בראש המשלחת הגרמנית עמד שר השיקום של ממשלת גרמניה, ולטר רתנאו, יהודי משכיל ואיש תרבות, אשר תכנן את ההסכמים, כדי להציל את כלכלתה של גרמניה. רתנאו בחר לנהל ועידה זו דווקא עם ברית המועצות, בשל היחס הנוקשה של המדינות המנצחות האחרות כלפי גרמניה המובסת. צרפת ובריטניה לא אפשרו לגרמניה להתפתח ולעמוד על רגליים כלכליות כדי שתוכל לעמוד בהסכם ובאופן כללי הייתה נקמנות קיצונית, בעיקר מצד צרפת, כלפי גרמניה. רתנאו, למרות הקשר הפוליטי שלו, כמעט ונאלץ לחפש קשר כלכלי בקרב רוסיה הסובייטית. המניעים של הסכם רפאלו לא היו צבאיים אלא כלכליים. הצבא ניצל זאת לטובתו משום שהוא פעל כמעט במנותק מהרפובליקה. למעשה היו אלה שני גופים אשר היו בשתי עמדות שונות.

חודשיים לאחר החתימה על ההסכם נרצח רתנאו ברחוב על ידי לאומנים גרמנים מהימין הקיצוני, מכיוון שהיה יהודי ומכיוון שנאמר להם כי הוא מוכר את גרמניה לרוסיה הסובייטית – הבולשביקים. הרצח זעזע את גרמניה עד היסוד. הלם עבר בחברה הגרמנית, להוציא את הקבוצות הקיצוניות אשר שנאו את הרפובליקה. רתנאו היה איש נערץ במיוחד על הציבור הגרמני, על כן היה זה רגע של אחדות רפובליקנית בין כל הכוחות הפוליטיים והנאורים, בתמיכה בממשלה הנאבקת להחזיר את גרמניה לחיים מסודרים ולהעמידה על רגליה. רגע התלכדות זה היה קצר עקב סערת האירועים ומשום שגרמניה הייתה רווית רציחות פוליטיות. השבר של רתנאו היה רגע קשה לרפובליקה אשר התלכדה מיד אחריו – אולם השלכותיו נמוגו ואיבדו את המשמעויות הפוליטיות שלו.

## קישורים חיצוניים

*  תוכן ההסכם 
* 

רפאלו (1922)
רפאלו (1922)
קטגוריה:1922
קטגוריה:1922 ברוסיה
רפאלו (1922)
שקילות (לוגיקה)

שתי טענות ייקראו **שקולות**, אם בכל תנאי אמת שאחת מהן אמיתית בו, גם השנייה אמיתית, ולהפך. כלומר, כל אחת מהן מהווה תנאי מספיק ותנאי הכרחי לאמיתות השנייה. או בניסוח מתמטי, A אמיתי אם ורק אם B אמיתי. דוגמה: ניתן לומר ש-א' שווה ל-5 וניתן לומר ש-א' שווה ל-7 פחות 2 - טענות אלה שקולות.

## סימון
בהוכחות מתמטיות נוהגים לסמן שקילות בין שתי טענות כך: A\iff B. בניסוח הפורמלי יותר, הנהוג בתחשיב הפסוקים ובתחשיב הפרדיקטים, מסמנים שקילות בין שני פסוקים או תבניות כך:
A\equiv B .

## הגדרות מקבילות
שקילות בין שתי טענות נובעת מקיום שני התנאים הבאים:
*טענה א' גוררת את טענה ב'.
*טענה ב' גוררת את טענה א'.
ולכן קיומם במקביל של שני תנאים אלו משמש לעיתים כהגדרה אלטרנטיבית לשקילות בין שתי טענות.

זוג תנאים נוסף שקיומו מצביע על שקילות של טענות הוא:
* טענה א' גוררת את טענה ב'.
* שלילת טענה א' גוררת את שלילת טענה ב'.

### דוגמאות
#### להגדרה הראשונה
* אם מספר הוא זוגי אז הוא מתחלק ב־2.
* אם מספר מתחלק ב־2 – אז הוא זוגי.

מסקנה: זוגיות של מספר שקולה להתחלקותו ב־2.

#### להגדרה השנייה
* אם מספר הוא זוגי אז הוא מתחלק ב־2.
* אם מספר אינו זוגי – אז הוא לא מתחלק ב־2.

מסקנה: זוגיות של מספר שקולה להתחלקותו ב־2.

## תכונות של טענות שקולות
*אם שתי טענות הן שקולות – גם השלילות של שתי הטענות תהיינה שקולות.
*אם טענה א' שקולה לטענה ב' וטענה ב' שקולה לטענה ג' הרי שטענה א' שקולה לטענה ג' (טרנזיטיביות)

## ראו גם
*אם ורק אם (אםם)
*חוקי היקש

## קישורים חיצוניים

קטגוריה:לוגיקה מתמטית
קטגוריה:יחסי שקילות
קטגוריה:פעולות בינאריות
המשרד הראשי לביטחון הרייך

**המשרד הראשי לביטחון הרייך** (בגרמנית: **Reichssicherheitshauptamt**, בראשי תיבות **RSHA, רסה"א**) היה ארגון שהוקם בגרמניה הנאצית על ידי היינריך הימלר במסגרת האס אס באמצעות מיזוג של ה-SD (שירות הביטחון) ומשטרת הביטחון, שכללה את הגסטפו (המשטרה החשאית) והקריפ"ו (משטרת הפלילים, Kriminalpolizei). מטרתו המוצהרת של הארגון הייתה להילחם בכל "אויבי הרייך", בגבולות גרמניה ומחוצה להם. המושג "אויבי הרייך" כלל קומוניסטים, בונים חופשיים, יהודים, צוענים ועוד. בכך הוא תיאם בין גופים שונים בעלי סמכויות רחבות וניתב את מאמציהם לטובת מימוש האידאולוגיה הנאצית.

המשרד הראשי לביטחון הרייך הוקם ב-22 בספטמבר 1939 במסגרת ארגון האס אס בתריסר גופים עקב ההתרחבות המתמדת שלו. הוא ריכז את כל הפעילות המשטרתית והמודיעינית בגרמניה ומחוצה לה. כל גוף כונה "משרד" (Amt) ובראשו עמד קצין בכיר ביותר באס אס. בראשו מונה ריינהרד היידריך, שעמד בראש הארגון עד לחיסולו במאי 1942. הוא הוחלף זמנית על ידי שטרקנבאך עד שנכנס לתפקיד ארנסט קלטנברונר, שעמד בראש הארגון עד לסופה של מלחמת העולם השנייה, והוצא להורג במשפטי נירנברג. הוא הגדיל רבות את משרד הגסטפו. ב-1944, בעקבות ניסיון ההתנקשות הכושל בהיטלר, פורק ה"אבווהר" (המודיעין הצבאי של הוורמאכט) מכיוון שנחשד (בצדק) כשותף לניסיון. כדי למלא את חסרונו הורחב משרד מודיעין החוץ באופן ניכר.

המשרד הראשי חולק לשבעה משרדים:
שמאל|ממוזער|150px|אוטו אולנדורף
# **כוח אדם**, בפיקוד ברונו שטרקנבאך (שעתיד להיות ראש המשרד)
# **ארגון וחוק**, בפיקוד ד"ר ורנר בסט (שהיה ראש אגף זהה בגסטפו) ואחריו ד"ר נקמן.
# **פנים** (SD גרמניה) בפיקוד אוטו אולנדורף (מפקד איינזצגרופה בנוסף). 
# **הגסטפו**, בפיקוד היינריך מילר, כללה גם את משטרת הגבולות. בראש מדור 4 של משרד זה, לענייני יהודים, עמד אדולף אייכמן.
# **פלילים**, בפיקוד ארתור נבה (גם הוא מפקד איינזצגרופה).
# **[[מודיעין צבאי|מודיעין]] חוץ** (SD חוץ), בפיקוד היינץ יוסט ואחריו ולטר שלנברג (בעבר ראש המחלקה לריגול נגדי בגסטפו).
# **אידאולוגיה**, בפיקודו של פרופ' פרנץ סיקס (גם הוא מפקד איינזצגרופה). טיפלה במשימות "אידאולוגיות", שכללו תעמולה אנטישמית.
בנוסף, שתי יחידות אבטחת האישים המרכזיות של גרמניה הנאצית היו כפופות למשרד:
* שירות ביטחון הרייך שהיה אחראי על אבטחת אישים במשטרה הנאצי ובראשם היטלר, יחד עם פיקוד ליווי הפיהרר.
* פיקוד ליווי הפיהרר שהיה מעגל האבטחה הקרוב ביותר להיטלר.
כמו כן, ראש המשרד הראשי לביטחון הרייך היה מפקדם הישיר של האיינזצגרופן. 

המחלקה השביעית של המשרד הייתה אחראית בין היתר גם על איסוף ספריות וארכיונים ברחבי באירופה. מטרתם הייתה לחקור את אויביהם האידאולוגיים של המשטר הנאצי. לשם כך נדרש חומר טקסטואלי המעיד על "פשעיהם" של האויב ומסמכים המזהים אותם. אחת הספריות הראשונות שהוחרמו הייתה זו של תנועת הבונים החופשיים בברלין. אנשי המשרד הראשי השתמשו בבניין התנועה כדי לאחסן גם את יתר הספרים שהחרימו, ביניהם גם ספרים מספריות יהודיות רבות.

## קישורים חיצוניים

## הערות שוליים

*
קטגוריה:ערכים שבהם תבנית בריטניקה אינה מתאימה
קטגוריה:גרמניה הנאצית: צבא וביטחון
קטגוריה:אס אס
קטגוריה:טרמינולוגיה נאצית
קטגוריה:משרדי ביטחון
דם-המכבים האדום

ממוזער|דם-המכבים האדום ביקיר לפני פריחה
**דַּם-הַמַּכַּבִּים הָאָדֹם** (שם מדעי: *Helichrysum sanguineum*) הוא צמח רב-שנתי ממשפחת המורכבים הנחשב לסמלו של יום הזיכרון לחללי מערכות ישראל.

## אטימולוגיה
מקור השם דם המכבים הוא אגדה לפיה פורח הצמח בכל מקום בו טיפת דם מדמם של המכבים נפלה לארץ. גרסאות דומות לאגדות מסוג זה מוכרות בתרבויות רבות. האגרונום אפרים הראובני הוא זה שהעניק לפרח את שמו במהלך כינוס של קרן קיימת לישראל בשנת 1921, על בסיס אותה אגדה.

## מאפיינים
דם-המכבים האדום הוא צמח רב-שנתי המגיע לגובה של 40–60 ס"מ. גבעוליו ועליו מכוסים לבד לבן. בתחילת החורף יוצאת שושנת עלים, ובאביב יוצאים ממנה גבעולים זקופים ומסתעפים, ובקצותיהם קרקפות פריחה. כל תפרחת עטופה בעלים קרומיים אדומים (חפים), הנראים כטיפות דם, ואינם נובלים גם לאחר שהפריחה מסתיימת. בסוף מאי מבשילות הקרקפות, ומבין החפים האדומים מבצבצים הפרחים עצמם - עשרות פרחים צינוריים שצבעם צהוב. ביוני הפרחים נפתחים וצבעם דוהה לצהבהב-חיוור כעין קש.
הקשקשים האדומים נשמרים זמן רב אחרי סיום הפריחה וצבעם אינו דוהה בייבוש. עובדה זו משותפת לכל המינים בסוג דם המכבים, והופכת אותם לנוחים לשימוש בסידורי פרחים יבשים. קטיף מוגבר לצרכים אלה הביא את הצמח לידי סכנת הכחדה. כיום מוכרז דם-המכבים האדום בישראל כערך טבע מוגן על פי חוק, ואוכלוסייתו משתקמת.


קובץ:דם-המכבים האדום לקראת פריחה (משמאל) ובפריחה (מימין).jpg|דם-המכבים האדום לקראת פריחה (משמאל) ובפריחה (מימין)
קובץ:Helichrysum sanguineum 1.jpg|תמונת תקריב של תפרחות עם תחילת בצבוץ הפרחים. ניתן להבחין בפרחים הצהובים מבצבצים מבין החפים האדומים.


## בתרבות
[שמאל|ממוזער|[מדבקת יום הזיכרון עם דם המכבים]]
דם-המכבים האדום הוא סמל של יום הזיכרון לחללי מערכות ישראל. מדבקה עם תמונת הצמח מחולקת ביום זה בבתי הספר, בטקסי הזיכרון ובבתי הקברות ונענדת על דש הבגד. החל משנת 2019, מפיצה עמותת "דם המכבים" סיכה עם הפרח ברחבי ישראל. מנהג זה דומה לענידת פרח הפרג (), האדום גם הוא, ביום הזיכרון הבריטי.

## ברפואה העממית
שמן דם-המכבים משמש לטיפול בגירויי עור ובבעיות חניכיים.

## ראו גם
* remembrance poppy

## לקריאה נוספת
*

## קישורים חיצוניים

* 
* דם-המכבים האדום באתר צמח השדה של קק"ל
* 
* עמית נאור, "דם המכבים עוד נוזל בעורקיכם": כיצד הפך הפרח הקטן לסמל יום הזיכרון?, הספרייה הלאומית, 21 באפריל 2020
* 

## הערות שוליים

קטגוריה:צמחים שתוארו ב-1833
קטגוריה:טקסונים שתוארו בידי וינסן פרנץ קוסטלצקי
קטגוריה:מורכבים
קטגוריה:ארץ ישראל: מורכבים
קטגוריה:ערכי טבע מוגנים בישראל: צמחים
קטגוריה:ישראל: סמלים לאומיים
קטגוריה:פרחים אדומים בארץ ישראל
צמחי עובר

[ממוזער|[שבטבטים]]
[ממוזער|ה[שרכנים|שרך Cyathea glauca]]
ממוזער|Cirsium arvense
**צמחי עובר** או **צמחי יבשה** (שם מדעי: Embryophyta) היא תת-ממלכה גדולה בממלכת הצומח, הכוללת שלוש קבוצות של טחבים (צמחים שאינם וסקולריים) וקבוצה אחת של צמחים וסקולריים:

* אנתוצרוטה (hornworts באנגלית)
* טחבי כבד (liverworts באנגלית)
* טחבי עלים (mosses באנגלית)
* וסקולריים (vascular plants באנגלית)

מקובל להניח שצמחים אלה התפתחו מאצות ירוקיות בגלל המשותף ביניהם: הפיגמנטים הפוטוסינתטיים הם כלורופיל a וכלורופיל b, חומר התשמורת העיקרי הוא עמילן, דופן התא מכיל תאית.

מאובנים ראשונים של צמחי העובר מתוארכים לאמצע עידן האורדוביק (לפני כ-470 מיליון שנה). מאובנים אלה כוללים פריטים מיקרוסקופים בלבד, כגון נבגים ושאריות של חומר צמחי.

## המיון המדעי של מערכת הצמחים

להלן המיון השלם, המלא והמעודכן לשנת 2004:

* קבוצת אנתוצרוטה (Anthocerotophyta) 
** סדרת אנתוצרוטים (Anthocerotales)
* קבוצת טחבי כבד (Marchantiophyta) 
** מחלקת מרשנטאים (Marchantiopsida)
** מחלקת יונגרמנאים (Jungermanniopsida)
* קבוצת טחבי עלים (Bryophyta)
** מחלקת Andreaeobryopsida
** מחלקת Andreaeopsida (באנגלית lantern mosses)
** מחלקת Bryopsida (באנגלית "true" mosses)
** מחלקת Polytrichopsida (באנגלית hair-cap mosses)
** מחלקת Sphagnopsida (באנגלית peat mosses)
** מחלקת Takakiopsida
*קבוצת וסקולאריים (Tracheophyta) 
** קבוצת חסרי קשקשים
*** קבוצת צמחי זרע
**** קבוצת מחטנאים
**** קבוצת ציקסאים
**** קבוצת גינקגואים
**** קבוצת גנטאים
**** קבוצת מכוסי זרע או בעלי פרחים
*** קבוצת שרכנים 
**** קבוצת שרכאים
**** קבוצת שבטבטים
**** קבוצת חשוכי עלים
** קבוצת בעלי קשקשים
*** מחלקת איזוטיים
*** מחלקת ליקופודים

#### הערה
* בשיטה המודרנית של המיון המדעי לא תמיד דרגת מיון מסוימת נכללת בדרגת המיון שמעליה. כלומר, סדרה של צמחים יכולה להיות כלולה במערכה ולא תהיה שייכת לאף מחלקה. 
* קבוצה היא דרגת מיון כמו מערכה, מחלקה, סדרה ומשפחה, אך ללא שם מאפיין. המיון המדעי בימינו הוא עיסוקם של ביוכימאים ולא של בוטנאים כמו בימיו של ליניאוס.

## קישורים חיצוניים

* 
* 
* 

קטגוריה:סטרפטופיטיים
קטגוריה:צמחים שתוארו ב-1892
קטגוריה:טקסונים שתוארו בידי אדולף אנגלר
קטגוריה:טקסונים קיימים שהתפתחו באורדוביק
ציקלון

[260px|ממוזער|שמאל|"[הוריקן דין" - סופה טרופית בדרגה 5, 20 באוגוסט 2007]]
**ציקלון** הוא המונח המטאורולוגי לציון אזור מעגלי מוגדר של תנועה סיבובית סגורה, הנעה באותו כיוון עם סיבוב כדור הארץ. הרוח הציקלונית סובבת סביב המרכז. הסיבוב הוא נגד כיוון השעון בחצי הכדור הצפוני, ועם כיוון השעון בחצי הכדור הדרומי.

מערכות הלחץ הנמוך הגדולות ביותר הן ציקלונים פולאריים או ציקלון אקסטרה-טרופי. ציקלונים אלו נמצאים בסקאלה הסינופטית. מרבית הציקלונים הגדולים סובבים סביב אזור לחץ נמוך. על פי "מרכז ההוריקנים הלאומי" (ה-NHC) ציקלונים חמי מרכז כמו סופות טרופיות וסובטרופיות שייכים גם הם לסקאלה הסינופטית.

סוג נפוץ של ציקלון הוא הציקלון הטרופי. הסופות מסוגו קרויות הוריקן, טייפון או סופה טרופית בהתאם למקום היווצרן ולעוצמתן. ציקלון טרופי באוקיינוס האטלנטי לרוב ייקרא הוריקן, באוקיינוס ההודי ובחלקים מהאטלנטי יקרא ציקלון, ובצפון מזרח הפסיפי, טייפון. באמריקה הצפונית גם הטורנדו קרוי לעיתים ציקלון, אך שימוש זה פחות מקובל.

ציקלונים נצפו גם בכוכבי לכת אחרים כגון מאדים ונפטון.

## מבנה
[150px|320px|ממוזער|שמאל|ציקלון טרופי נוצר כאשר אנרגיה משתחררת על ידי [התעבות של לחות באוויר עולה יוצר מערכת היזון חוזר מעל אזור חם באוקיינוס.]]
ישנן כמה תכונות מבניות המשותפות לכל הציקלונים. ציקלון הוא אזור לחץ נמוך.

מרכזו של הציקלון, הוא האזור בעל הלחץ הנמוך ביותר בסביבה. מרכז זה, שבציקלון מפותח נקרא "העין", היה המקור לשמה של תופעת הטבע משום דמיונה לקיקלופ.

ליד המרכז, גרדיאנט הכח כתוצאה מהפרשי הלחצים (בין המרכז לתחום שמחוץ לציקלון) צריך להיות פחות או יותר באיזון עם כח קוריוליס (אחרת יקרוס הציקלון לתוך עצמו).

עקב כח קוריוליס, כיוון הסיבוב יהיה נגד כיוון השעון בחצי הכדור הצפוני, ועם כיוון השעון בחצי הכדור הדרומי.
לפיכך בחצי הכדור הצפוני הרוחות המהירות ביותר ביחס לקרקע נוצרות בצד המזרחי של ציקלונים הנעים צפונה ובצד הצפוני של אלו הנעים מערבה; ולהפך בחצי הכדור הדרומי.
320px|ממוזער|שמאל|אנימציה המציגה סופה המתפתחת מעל ארצות הברית באוקטובר 2010מקור - NASA

## בכוכבי לכת אחרים
ציקלונים אינם ייחודיים לכדור הארץ. ציקלונים כגון "נקודה כהה קטנה"  נפוצים בענקי גזים כמו צדק, שבתאי, אורנוס ונפטון, ידועה גם בשם "עין המכשף" (Wizard's Eye), היא בגודל כשליש מ"נקודה כהה גדולה" . השם "עין המכשף" ניתן לה עקב הדמיון לעין. תצורה זו נגרמת על ידי עננות לבנה באמצע "עין המכשף". מאדים גם הוא הציג ציקלונים. סופות גדולות כמו "הכתם האדום הגדול"
(Great Red Spot) (אורכה נע בין 24,000 ל-40,000 ק"מ), מיוחסות בטעות לציקלונים אך למעשה הם התופעה ההפוכה - אנטי ציקלון.

## ראו גם
*אנטי-ציקלון
*מטאורולוגיה – מונחים

## קישורים חיצוניים

* 
* 

## הערות שוליים

קטגוריה:סופות ציקלון
קטגוריה:תופעות מטאורולוגיות
37

## אירועים

### לפי נושא

#### דת

* הפרוש שאול התרסי מתנצר לאחר שישו נגלה אליו בחיזיון. לאחר כשנתיים הוא משנה את שמו לפאולוס.

### לפי תאריך

* אוקטובר – הקיסר קליגולה נעשה חולה מאוד, כנראה כתוצאה מהרעלה. הוא מחלים ממחלתו, אך הוא מתחיל להרוג את האנשים הקרובים אליו, אותם הוא רואה כאיום רציני.

## נולדו

• יוסף בן מתתיהו (נפטר ב-100) 

## נפטרו

## לוח שנה

## קישורים חיצוניים
זמן אוניברסלי מתואם

שמאל|ממוזער|400px|מפת אזורי העולם ביחס לזמן אוניברסלי מתואם

**זמן אוניברסלי מתואם** או **UTC** (באנגלית: **Coordinated Universal Time**; בצרפתית: **Temps Universel Coordonné**) הוא תקן הזמן העיקרי לפיו נמדדים ומתואמים השעונים במדינות השונות. אזורי זמן מסביב לעולם מתוארים ביחס לתקן זה. לדוגמה: אזור הזמן בישראל הוא UTC+2 בחורף, ו-UTC+3 בשעון הקיץ.

שמו הקודם והנפוץ של ה-UTC הוא GMT – Greenwich Mean Time או בעברית שעון גריניץ' (מילולית: השעה הממוצעת בגריניץ'). שינוי השם נובע משתי סיבות. ראשית, כדי לא להשתמש בשמו של מקום מסוים, מכיוון שהמדידות נעשות על ידי מספר גורמים בינלאומיים. שנית, עם המעבר ל-UTC הזמן החל להימדד על ידי שעונים אטומיים ולא באמצעות צפייה בגרמי השמיים, כפי שנעשה במאות השנים הקודמות. על אף שינוי השם ושינוי שיטת המדידה, UTC עדיין מבוסס על השעה הממוצעת בקו האורך 0° העובר במצפה הכוכבים הישן של גריניץ'. ראשי התיבות UTC נוצרו כפשרה בין ראשי התיבות באנגלית (CUT) וראשי התיבות בצרפתית (TUC).

בהקשרים תעופתיים וימיים, לרוב נקרא זמן UTC "זמן זולו" – Zulu time, והשעה מצוינת בתוספת Z: למשל השעה 23:20 UTC ב"זמן זולו" תיכתב כ-2320Z.

## דקה מעוברת

כיוון שקצב הסיבוב של כדור הארץ אינו קבוע, וחלים בו שינויים קלים, נוצר מעת לעת פער בין השעה הנמדדת בשעונים האטומיים לשעה המתקבלת בתצפיות אסטרונומיות. פער זה אינו עולה בדרך כלל על שבר של שנייה, והוא מתוקן ב-UTC על ידי הוספת שנייה מדי כמה שנים, כאשר הפער, ברוב השעונים בעולם המשתתפים בקביעת UTC, עולה על 0.9 שנייה. הוספת השנייה היא בעצם עצירת השעונים האטומיים לשנייה אחת, או קביעת דקה בת 61 שניות. בפעם האחרונה נוספה שנייה כזו ב-31 בדצמבר 2016. לפני כן, שניות הוספו בממוצע מדי שנה וחצי.

UTC מתוחזק על ידי מספר מדינות בחסות ארגונים בינלאומיים שמודדים באופן מדויק מאוד הן את מעבר הזמן והן את השינויים בתנועת כדור הארץ.

## קישורים חיצוניים

*אתר המציג את אזורי הזמן השונים בעולם
*
*
*

קטגוריה:קרטוגרפיה
קטגוריה:זמן
ציקלון בה

ממוזער|תוויות קופסאות ציקלון בה
שמאל|ממוזער|מערום קופסאות ציקלון במחנה ההשמדה מיידנק
ממוזער|קופסאות ציקלון בה ותוכנן בתפזורת
**ציקלון בי** CYCLON B (בגרמנית: **Zyklon B** או **Uragan D 2**, נהגה גם: **ציקלון בֶּה**) הוא שמו המסחרי של חומר שנועד במקורו להשמדת מזיקים. הנאצים עשו בו שימוש נרחב לרצח המוני של יהודים ואחרים, בתאי גזים שהוסוו כמקלחות.

הרעל שימש בעיקר במחנה ההשמדה אושוויץ-בירקנאו ובמידה פחותה בהרבה במחנות אחרים כגון מיידנק.

החומר היה עשוי כדוריות של חומר נקבובי: דיאטומיט (המשמש כחומר ספיגה ובידוד עקב יכולת הספיגה הגבוהה שלו) או סיבי עץ (pulp) שהיו ספוגים במימן ציאנידי (HCN) (אשר נקודת הרתיחה שלו היא 26°C). ברגע שהוצא מאריזתו האטומה ובא במגע עם אוויר, התאדה ממנו גז החנק מימן ציאנידי.

החומר פותח בשנות ה-20 של המאה ה-20 על ידי פריץ הבר, כימאי גרמני נודע ממוצא יהודי (חתן פרס נובל לכימיה), כחומר להשמדת מזיקים. בתחילת 1934 אילצו אותו הנאצים לעזוב את גרמניה, עקב יהדותו.

קדם לציקלון בה החומר ציקלון אה, Zyklon A שנועד אף הוא להשמדת מזיקים, אך ייצורו נאסר באמנת ורסאי, לאחר שהתברר שניתן להשתמש בו כנשק כימי לפגיעה בבני אדם. בגרסתו המקורית כלל ציקלון בה גם חומר בעל ריח או מגע מיוחדים, שנועד להתריע על החשיפה לגז, אך הנאצים הזמינו אצל היצרנים, "אי גה פארבן", גרסה שממנה הוצא חומר זה. לאחר המלחמה הועמדו לדין חלק ממנהלי המפעל שייצר את ציקלון בה בפני בית דין צבאי אמריקאי בנירנברג וכמה מהם נידונו לתקופות מאסר על חלקם בתהליך ההשמדה.

תחילה שימש ציקלון בה במחנות הריכוז להשמדת כינים, כדרך למניעת התפשטותה של מחלת הטיפוס. בספטמבר 1941 החלו ניסויים במחנה ההשמדה אושוויץ, בשימוש בחומר לרצח בני אדם.

## ראו גם
*מימן ציאנידי
*השואה – מונחים

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:מעשי טבח בשואה
קטגוריה:נשק כימי
קטגוריה:רעלים
קטגוריה:גרמניה: המצאות
קטגוריה:אי גה פארבן
ניקולאי לובצ'בסקי

**ניקולאי איוונוביץ' לובצ'בסקי** (ברוסית: **Никола́й Ива́нович Лобаче́вский**; 1 בדצמבר 1792, ניז'ני נובגורוד – 24 בפברואר 1856, קאזאן) היה מתמטיקאי רוסי. ניסח לראשונה (1829) את הגאומטריה הלא-אוקלידית, הנקראת גם "גאומטריה היפרבולית" או "גאומטריית לובצ'בסקי". במקביל לו הגיעו לתוצאה דומה קצין הצבא ההונגרי יאנוש בויאי והמתמטיקאי הגרמני הנודע קרל פרידריך גאוס (שנמנע מלפרסם תוצאה זו).

## ביוגרפיה
לובצ'בסקי נולד בשנת 1792 בניז'ני נובגורוד, להורים ממוצא פולני. אביו, איוון מקסימוביץ' לובצ'בסקי, פקיד במשרד למדידת מקרקעין, נפטר כשהיה בן 7 שנים. בשנת 1802 עברה משפחתו לקאזאן. בשנת 1807 החל לימודיו באוניברסיטת קאזאן, שנוסדה שלוש שנים קודם לכן, ובשנת 1811 קיבל תואר בפיזיקה ובמתמטיקה. בשנת 1814 החל ללמד באוניברסיטה, כעבור שנתיים קודם לדרגת פרופסור חבר, ובשנת 1822 מונה לפרופסור מן המניין. הוא לימד מתמטיקה, פיזיקה ואסטרונומיה. מילא גם תפקידים ניהוליים שונים, ובגיל 35 מונה לרקטור האוניברסיטה.

בשנת 1832 נישא לוורוורה אלכסייבנה מויסייבה. נולדו להם 18 ילדים, שרק שבעה מהם הגיעו לבגרות. בשנת 1846 פוטר מהאוניברסיטה עקב התדרדרות מצב בריאותו. הוא נפטר בעוני בשנת 1856.

## עבודתו המתמטית
אקסיומת המקבילים, אחת מהאקסיומות המופיעות בספרו של אוקלידס, "יסודות", היא אקסיומה מורכבת יחסית ליתר האקסיומות. במשך כאלפיים שנה נעשו ניסיונות לייתר אקסיומה זו, כלומר להוכיח שהיא נובעת מהאקסיומות האחרות. כל הניסיונות מסוג זה כשלו, עד שבמאה ה-19, המתמטיקאים גאוס, בולאי ולובצ'בסקי הגיעו במקביל (כל אחד בנפרד) למסקנה שהאקסיומה החמישית אינה נובעת מן האקסיומות האחרות, וניתן להחליף אותה באקסיומה אחרת ולקבל מבנה גאומטרי עשיר ומעניין, גם אם שונה מהגאומטריה האוקלידית המוכרת. גאוס לא פרסם את ממצאיו בתחום זה. 

לובצ'בסקי הציג את התוצאה המהפכנית שאליה הגיע בפגישה של המחלקה לפיזיקה ומתמטיקה באוניברסיטת קאזאן, שנערכה ב-23 בפברואר 1826, ובשנים 1829–1830 פרסם אותה בכתב עת מדעי של האוניברסיטה. בניגוד לאקסיומת המקבילים של הגאומטריה האוקלידית, הקובעת כי דרך נקודה שמחוץ לישר עובר ישר אחד ויחיד מקביל לישר הנתון, אקסיומת המקבילים של הגאומטריה ההיפרבולית, שאותה פיתח לובצ'בסקי, קובעת כי דרך כל נקודה שמחוץ לישר עוברים לפחות שני ישרים מקבילים לישר הנתון. תוצאה בולטת מכך היא שסכום הזוויות במשולש קטן מ-180 מעלות. לובצ'בסקי שלח מאמר בנושא לאקדמיה למדעים של סנקט פטרבורג, אך זו נמנעה מלפרסמו.

לובצ'בסקי פרסם ספרי גאומטריה אחדים במהלך חייו. ספרו הגדול ביותר "גאומטריה" הושלם ב-1823, אך פורסם בשלמותו רק בשנת 1909, שנים רבות לאחר מותו של לובצ'בסקי.

בנוסף פיתח לובצ'בסקי דרך לחישוב קירוב של השורשים של פולינום, והגדיר פונקציה כהתאמה בין שתי קבוצות של מספרים ממשיים (אחריו הגיע גם דיריכלה להגדרה זו). עוד תרם לובצ'בסקי לידע אודות אינטגרל דיריכלה.

## קישורים חיצוניים

* אורה אדלר, ראשיתה של הגאומטריה הלא אוקלידית - ניתוח עבודותיהם של ג'ון בוליי וניקולאי לובצ'בסקי, חיבור לשם קבלת תואר שני במתמטיקה, אוניברסיטת בן-גוריון בנגב, 2002
* בנו ארבל, **[https://ebook.macam.ac.il/read/6/66197#212 מתמטיקאים ואירועים גדולים בתולדות המתמטיקה]**, מכון מופ"ת, 2009, הפרק "ניקולאי לובצ'בסקי", עמ' 204–205
* 
* 

## הערות שוליים

קטגוריה:מתמטיקאים שעל שמם כוכב לכת מינורי
קטגוריה:מתמטיקאים רוסים
קטגוריה:רוסים ממוצא פולני
קטגוריה:ילידי 1792
קטגוריה:רוסים שנפטרו ב-1856
זימוגן

**זימוגן** (zymogen) הוא אנזים בצורתו הבלתי פעילה. בעבר נקרא גם **פרואנזים**.

כדי לזרז תהליכים ביולוגיים, משתמשים אורגניזמים באנזימים, אותם הם מפרישים מרקמות שונות. פעולות אלה, כשאינן במקומן, עלולות לפגוע ולהזיק. לכן, כדי למנוע פעילות בלתי רצויה של האנזימים נגד הרקמה ממנה הופרשו, (כמו למשל פעילות של אנזימי עיכול, העלולים לעכל את הרקמה ממנה באו), מופרשים אנזימים אלה בצורתם הבלתי פעילה. צורה בלתי פעילה זו הופכת לאנזים הפעיל רק לאחר הפרשתה.

ברמה המולקולרית, כרוכה בדרך כלל הפיכתו של זימוגן לאנזים פעיל בהוספת מספר חומצות אמינו לזימוגן, או, לעיתים קרובות יותר, קטיעה של חומצות אמינו ממנו. פעולה זו מוסיפה או גורעת אינטראקציות בין כלל חומצות האמינו המרכיבות את הזימוגן, ובכך משנה את המבנה המרחבי שלו, המשפיע ישירות על יכולתו לזרז תגובות כימיות. לעיתים מזורזת הפעלת הזימוגן על ידי אנזימים אחרים. לעיתים מתרחשת קטיעה של חומצות אמינו רק ברמות pH מסוימות, אשר משנות את המטען החשמלי של חומצות האמינו בזימוגן וגורמות לחלק מהן להתנתק.

לעיתים קרובות נקראים הזימוגנים על שם האנזימים המקבילים, בתוספת "-נוגן". דוגמאות לזימוגנים:
* בקיבה הופך הזימוגן **פפסינוגן** לאנזים **[[פפסין]]**, המסייע בעיכול חלבונים. הפעלת הפפסינוגן מתרחשת רק בסביבה החומצית מאוד שבקיבה.
* בתריסריון הופך הזימוגן **טריפסינוגן**, המיוצר בלבלב, לאנזים **[[טריפסין]]**. הפעלת הטריפסינוגן מתרחשת בעזרת אנזים המופרש בתריסריון - אנטרופפטידאז.

## קישורים חיצוניים
* 

קטגוריה:אנזימים
אלגוריה

**אלגוריה** היא יצירה שיש לה משמעות מעבר לתוכן הגלוי והמפורש שמצוי בה. אלגוריה היא השאלה, מטפורה מורחבת. היא נועדה להעביר מסר או מוסר השכל באמצעות סיפור, לרוב תוך שימוש באנלוגיה לחיים ולמציאות. 
אלגוריה היא לרוב יצירה ספרותית, אך היא יכולה להיות מועברת גם באמצעות אמנות חזותית, כגון ציור, פיסול, צילום, קולנוע, תיאטרון או כל סוג אחר של יצירה אמנותית.

## מאפייני האלגוריה
בסיפור האלגורי קיימים שני רבדים – הרובד הגלוי והרובד הסמוי. הרובד הגלוי הוא מפורש וחד משמעי, ואילו את הרובד הסמוי ניתן לפרש במספר אופנים. הרובד הסמוי הוא שמכיל את המסר של היצירה. ישנם מספר כלים שאופייניים לאלגוריות בספרות: 
* אנלוגיות – יוצרות הקבלה בין אלמנטים ברובד הגלוי לבין הרובד הסמוי, הן לרוב המפתח להבנת העומק ביצירה.
* מטפורות – נותנות ערך מוסף לצורת היצירה ולא רק למשמעותה, בדומה לדימוי.
* הרמזים – כמעט בכל האלגוריות הכתובות ישנם ארמזים רבים המקשרים בין היצירה לבין יצירות אחרות. האלגוריה בנויה על כך שבגלל הקשרים תרבותיים יקבל סיפור מסוים בעל משמעות מסוימת, משמעות אחרת. הארמז מקשר את היצירה לשאר התרבות ומחזק את הפן התרבותי ביצירה, ובכך מדגיש את הרובד הסמוי.
* הזרה – בכל אלגוריה יהיה אפקט של הזרה, היצירה תמיד תראה לקורא משהו שהוא מכיר מהמציאות, אך מהיבט שונה לחלוטין.

## צורות של אלגוריות (בספרות)
יש מספר סוגים של טקסטים, בהם השימוש באלגוריות נפוץ במיוחד:

* **[[משל]]** – סיפור אלגורי קצר המוביל למוסר השכל אחד מוגדר.
* **[[נבואה]]** – רוב הנבואות נכתבו כאלגוריות.
* **[[פילוסופיה|מסה פילוסופית]]** – בטקסטים פילוסופיים נהוג להשתמש באלגוריות לשם פישוט הרעיונות והמחשתם.
* **[[מיתולוגיה]]** – המיתוסים הם פעמים רבות אלגוריות המלמדות ערכים ותרבות.

## דוגמאות מפורסמות לאלגוריות
* **[[כיפה אדומה]]** – "כיפה אדומה" הוא סיפור עם, שדן באופיים של בני אדם ובשאלות מוסר עקרוניות.
* **[[הגלגול]]** – "הגלגול" של קפקא עוסק במערכות יחסים בין אנשים בכלל. משמעות האלגוריה היא שהסיפור לא תקף רק למשפחה אחת.
* **[[הזר]]** – ספרו של אלבר קאמי, "הזר" הוא יצירה המזרה את כל הטבע האנושי, ומאפשרת לנו לבחון את החברה האנושית כולה דרך סיפורו של אדם אחד.
* **[[שיר השירים]]** – מְגִלַּת שִׁיר הַשִּׁירִים היא סדרה של שירי אהבה בין בני זוג, הדוד והרעיה, אשר ספרות חז"ל מפרשת אותם כמשל ליחסי אלוהים ועם ישראל.
* **[[חוות החיות]]** - אלגוריה וסאטירה על המשטר הקומוניסטי בברית המועצות בפרט ושל על משטרים דיקטטוריים בכלל. 

## גלריה

Allegory of water by Lambert-Sigisbert Adam-Sanssouci.jpg|אלגוריה לאלמנט מים מאת למבר סיז'יסבר אדם במזרקה הגדולה של ארמון סנסוסי
Fountain nymphs by Lambert Sigisbert Adam at Sanssouci.jpg|אלגוריה לאלמנט אוויר מאת למבר סיז'יסבר אדם במזרקה הגדולה של ארמון סנסוסי
Ceres (Demeter) teaches Triptolemos to plow by François Gaspard Adam-Sanssouci.jpg|אלגוריה לאלמנט אדמה מאת פרנסואה גספר אדם במזרקה הגדולה בארמון סנסוסי
Allegory of fire-Sanssouci.jpg|אלגוריה לאלמנט אש מאת פרנסואה גספר אדם במזרקה הגדולה בארמון סנסוסי
 

## ראו גם
* אנגוגיה
* משל המערה של אפלטון

## קישורים חיצוניים
האנציקלופדיה העברית.
* 
* 

* אלגוריה, באתר הספרייה הווירטואלית של מטח

## הערות שוליים

קטגוריה:סוגות ספרותיות
קטגוריה:טכניקות ספרותיות
בוזון

**בוזונים** הם חלקיקים נושאי כוח שהספין שלהם הוא מספר שלם (בניגוד לפרמיונים). חלקיקים אלו עשויים להיות חלקיקים אלמנטריים או מורכבים מתת-חלקיקים אחרים. חלקיקים אלו לרוב מאפשרים העברת כוח בין פרמיונים שהם חלקיקי חומר. הבוזונים קרויים על שמו של סאטינדרה נאת בוז.

על פי תורת השדות הקוונטית והמודל הסטנדרטי, ארבעת הכוחות היסודיים בטבע (הכוח הגרעיני החזק, הכוח הגרעיני החלש, הכוח האלקטרומגנטי וכוח הכבידה) נישאים על ידי ארבע משפחות של בוזוני כיול, שהם 13 חלקיקים תת-אטומיים אלמנטריים:
*פוטונים - בעל ספין 1, נושא את הכוח האלקטרומגנטי.
*גלואון - בעל ספין 1, נושא את הכוח החזק. (ישנם שמונה סוגים).
*בוזוני W ו-Z - בעלי ספין 1, נושאים את הכוח החלש (ישנם שני סוגי W וסוג אחד של Z).
*הגרביטון המשוער - בעל ספין 2, נושא את כוח הכבידה. 

לפי המודל הסטנדרטי קיים גם בוזון היגס, בעל ספין 0 הקובע את מסתם של שאר החלקיקים. קיומו של בוזון היגס עמד כהשערה משך מספר שנים, אך ביולי 2012 הוכרז במסגרת ניסוי שנערך בשווייץ על ודאות של 99.99995% לקיומו.

**[[מזון (חלקיק)|מזונים]]** הם בוזונים נוספים, שהם חלקיקים תת-אטומיים **שאינם** אלמנטריים, המורכבים מקווארקים, ובעלי ספין שלם.

חלקיקים המורכבים מבוזונים (או ממספר זוגי של פרמיונים), גם הם בוזונים. כך אטומי הליום-4 או פונונים, למשל, הם בוזונים.

בניגוד לפרמיונים, מספר בוזונים יכולים להימצא באותו מקום ובאותו מצב פיזיקלי. במקרה כזה אין דרך להבדיל ביניהם - אין לחלקיק אחד זהות שונה מזו של החלקיקים האחרים. למעשה, בוזונים אף **נוטים** להימצא באותו מצב פיזיקלי (ראו עיבוי בוז-איינשטיין). הסיבה לכך שמספר בוזונים נוטים להימצא באותו מצב פיזיקלי (ושבמקרה כזה אין ביניהם שום הבדל) היא שלבוזונים יש מצב קוונטי סימטרי. מכך נובע גם שבוזונים מקיימים את סטטיסטיקת בוז-איינשטיין.

## ראו גם
*מיון החלקיקים

## קישורים חיצוניים

* 
* 

*
קטגוריה:חלקיקים אלמנטריים
קבוע אבוגדרו

בכימיה **קבוע אבוגדרו** משמש כדי להמיר את המסה האטומית של יסוד למסה בגרמים. סימנו הוא NA:

למשל, המסה האטומית של אטום נתרן בטבלה המחזורית הוא 22.99, הכפלת מסה זו בקבוע אבוגדרו תיתן משקל בגרמים – 22.99 גרם, שנקראים "מול" של נתרן. בניסוח אחר קבוע אבוגדרו הוא מספר החלקיקים שיש במול אחד.

הקבוע קרוי על שמו של אמדאו אבוגדרו, כימאי איטלקי בן המאה ה-19.

לפי ההגדרה שנקבעה עם שינוי מערכת היחידות הבין-לאומית במאי 2019, ערך זה הוא מדויק ולא קיימת לגביו אי-ודאות במדידה.

בכימיה נוח לדבר במונחים של מולים משום שריאקציות כימיות מתרחשות ביחסים קבועים בין החלקיקים, למשל כדי להרכיב מול אחד של H<sub>2</sub>O דרושים מול אחד של חמצן ושני מולים של מימן, ולא יישארו שאריות.

קבוע זה משמש לחישובים רבים בתחומי הפיזיקה והכימיה ותחומים קשורים, כגון ביולוגיה.

## הגדרה
לפי ההגדרה של מול, קבוע אבוגדרו הוא  × mol-1.

הגדרתו של קבוע אבוגדרו היא מספר "השווה למספר האטומים הנמצאים ב-0.012 קילוגרם של פחמן-12". הווה אומר, 12 גרם (0.012 קילוגרם) של פחמן-12 מכילים  אטומים של פחמן-12.

## ראו גם
*מול
*סטויכיומטריה
*מסה אטומית
*מסה מולקולרית
*קבוע בולצמן

## קישורים חיצוניים

*

## הערות שוליים

קטגוריה:יחידות מידה בכימיה
אבוגדרו